./data/stoa0275/stoa014/stoa0275.stoa014.opp-lat1.xml
Tertullian
Non supergrediendum ultra quam simplices et sufficientes munditiaeconcupiscunt, ultra quam deo placet  In illum enim delinquuntquae cutem medicaminibus urgent, genas rubore maculant,oculos fuligine porrigunt  Displicet nimirum illis plastica dei,in ipsis se nimirum arguunt, reprehendunt artificem omnium  Reprehenduntenim, cum emendant, cum adiciunt, utique ab adversarioartifice sumentes additamenta ista  Is est diabolus  Namquis corpus mutare monstraret, nisi qui et spiritum hominismalitia transfiguravit? Ille indubitate eiusmodi ingenia concinnavit,ut in vobis pareat manus vos quodammodo deo afferre Quod nascitur, opus dei est  Ergo quod infingitur, diaboli negotiumest  Divino operi satanae ingenia superducere quam scelestumest! Servi nostri ab inimicis nostris nihil mutuantur, militesab hostibus imperatoris sui nihil concupiscunt  De adversarioenim eius in cuius manu sis aliquid usui postulare transgressioest  Christianus a malo illo adiuvabitur in aliquo? Nescioan hoc nomen ei perseveret  Erit enim eius de cuius doctrinisinstrui concupiscit  Quam autem a vestris disciplinis et professionibusaliena sunt, quam indigna nomini Christiano faciemfictam gestare, quibus simplicitas omnis indicitur? effigie mentiri,quibus in lingua non licet? appetere quod tuum non sit,quibus alieni abstinentia traditur? adulterium in specie exercere,quibus studium pudicitiae sit! Credite, benedictae, quomodopraecepta dei custodietis, lineamenta eius in vobis non custodientes?